钦定古今图书集成/历象汇编/庶征典/第025卷 > 《天元玉历》 > 后汉
## 钦定古今图书集成/历象汇编/庶征典/第025卷 > 《天元玉历》 > 后汉

### 光武建武八年三月庚子夜月晕五重

按《后汉书》本纪。不载。　按《古今注》。“紫微青黄似虹。有
黑气如云。月星不见。丙夜乃解。”

十年闰月庚申，月在斗，赤如丹。

按《本纪》。不载。　按《古今注》云云。

十二年二月辛亥，月入氐，晕珥，围角、亢、房。

按《本纪》。不载。　按《古今注》云云。

### 中元元年十一月甲辰月中星齿往往出入

按《本纪》。不载。　按《古今注》云云。

### 顺帝阳嘉 年月蚀既于端门

满，乃奏记曰：“近者月蚀，既于端门之侧，月者大臣之
体也。夫穷高则危，大满则溢，月盈则缺，日中则移，凡
此四者，自然之数也。天地之心，福歉亡盈，是以贤达
功遂身退，全名养寿，无有怵迫之忧，诚立王纲，一整
道行忠立，明公踵伯成之高，全不朽之誉，岂与此外
戚凡辈，耽荣好位者同日而论哉？”商不能用。

### 桓帝永寿三年十二月壬戌月蚀非其月

按《本纪》不载，　《按志》云云。

### 延熹八年正月辛巳月蚀非其月

按《本纪》不载，　《按志》云云。

### 灵帝 年月赤

按《本纪》不载。　按志。“灵帝时。月出入去地二三丈。皆
赤如血者数矣。”

### 献帝兴平二年十二月月晕珥白气贯月

按《本纪》不载。　按《袁山松书》，“二年十二月，月在太微
端门，中重晕二珥，两白气广八九寸，贯月东西南北。”

### 后主建兴元年十一月月晕北斗

按《蜀志后主传》。不载　按《晋书天文志》。魏文帝黄初
四年十一月。月晕北斗。《占》曰：“有大丧，赦天下。”七年五
月帝崩。明帝即位。大赦天下。